
RADVILIŠKIO RAJONO SAVIVALDYBĖS TARYBA

SPRENDIMAS
DĖL LEIDIMO ĮSIGYTI TARNYBINĮ LENGVĄJĮ AUTOMOBILĮ

2025 m.                    d. Nr. T-   
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Tarnybinių lengvųjų automobilių įsigijimo, nuomos ir naudojimo Radviliškio rajono savivaldybės biudžetinėse įstaigose taisyklių, patvirtintų Radviliškio rajono savivaldybės tarybos 2024 m. gegužės 23 d. sprendimu Nr. T-379 „Dėl Tarnybinių lengvųjų automobilių įsigijimo, nuomos ir naudojimo Radviliškio rajono savivaldybės biudžetinėse įstaigose taisyklių patvirtinimo“, 4 punktu bei siekdama užtikrinti efektyvų Radviliškio rajono savivaldybės administracijos funkcijų vykdymą, Radviliškio rajono savivaldybės taryba nusprendžia:
.	Leisti biudžetinei įstaigai Radviliškio rajono savivaldybės administracijai Lietuvos Respublikos viešųjų pirkimų įstatymo nustatyta tvarka įsigyti 1 (vieną) naują M1 klasės (5 sėdimų vietų) lengvąjį automobilį, kurio vertė be pridėtinės vertės mokesčio neviršytų 50 000 (penkiasdešimties tūkstančių) eurų, iš Radviliškio rajono savivaldybės biudžeto asignavimų.
.	Pavesti Radviliškio rajono savivaldybės administracijos direktoriui organizuoti viešojo pirkimo procedūrą ir pasirašyti visus reikiamus dokumentus, susijusius su šio sprendimo pirmame punkte nurodyto automobilio įsigijimu.



Savivaldybės meras 	


RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL LEIDIMO ĮSIGYTI TARNYBINĮ LENGVĄJĮ AUTOMOBILĮ“
AIŠKINAMASIS RAŠTAS

2025-03-13
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Parengto tarybos sprendimo projekto tikslas – leisti biudžetinei įstaigai Radviliškio rajono savivaldybės administracijai įsigyti 1 (vieną) naują M1 klasės (5 sėdimų vietų) lengvąjį automobilį, kurio vertė be pridėtinės vertės mokesčio neviršytų 50 000 (penkiasdešimties tūkstančių) eurų.
Radviliškio rajono savivaldybės administracija naudoja senus, morališkai ir techniškai nusidėvėjusius tarnybinius automobilius, kurių remontui bei eksploatacijai patiriama vis daugiau sąnaudų. Ši problema ne tik apsunkina kasdienes užduotis, bet ir didina bendrą aplinkos taršą, nes senesni varikliai išmeta daugiau anglies dioksido (CO₂) bei kitų kenksmingų medžiagų. Siekiant laikytis tvarios vystymosi krypties, mažinti neigiamą poveikį aplinkai ir užtikrinti darbo sklandumą, numatoma atnaujinti tarnybinių automobilių parką, įsigyjant mažiau taršų, saugesnį bei ekonomiškesnį automobilį.
Be aplinkos apsaugos aspekto, didžiausias dėmesys skiriamas efektyviam administracijos darbui, apimančiam savalaikį specialistų vykimą į susitikimus, įvairius renginius bei į gyventojų aptarnavimo vietas. Moderni transporto priemonės leis rečiau susidurti su neplanuotais gedimais, sutrumpins laiką, skiriamą remonto ar priežiūros darbams, ir padės užtikrinti geresnį paslaugų teikimą rajono bendruomenei. Taip pat planuojama, kad modernios saugumo sistemos mažins eismo įvykių riziką ir padidins vairuotojų bei keleivių saugumą.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija, rengėjas – Radviliškio rajono savivaldybės administracijos Investicijų ir turto valdymo skyrius.
. Kaip šiuo metu yra reguliuojami sprendimo projekte aptarti teisiniai santykiai.
Projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, Tarnybinių lengvųjų automobilių įsigijimo, nuomos ir naudojimo Radviliškio rajono savivaldybės biudžetinėse įstaigose taisyklių, patvirtintų Radviliškio rajono savivaldybės tarybos 2024 m. gegužės 23 d. sprendimu Nr. T-379 „Dėl Tarnybinių lengvųjų automobilių įsigijimo, nuomos ir naudojimo Radviliškio rajono savivaldybės biudžetinėse įstaigose taisyklių patvirtinimo“, 4 punktu.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujų teisinio reguliavimo nuostatų nėra, kadangi galiojantys teisės aktai (Vietos savivaldos įstatymas, Tarnybinių lengvųjų automobilių įsigijimo, nuomos ir naudojimo Radviliškio rajono savivaldybės biudžetinėse įstaigose taisyklės ir kt.) jau nustato, kada ir kaip biudžetinės įstaigos (tarp jų – ir Savivaldybės administracija) gali įsigyti tarnybinius automobilius. 
Tarybai pritarus sprendimui įsigyti naują tarnybinį automobilį, tai leis sumažinti remonto ir eksploatacines išlaidas, prisidės prie aplinkos tausojimo ir užtikrins didesnį saugumą eismo įvykių metu. Atnaujinus transporto priemonių parką, administracija galės efektyviau organizuoti išvykas, patikrinimus, renginius ir kitas darbo funkcijas, o gyventojams bus užtikrinta kokybiškesnė ir spartesnė pagalba.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Sprendimui įgyvendinti papildomų teisės aktų priimti, pakeisti ar pripažinti netekusiais galios nereikės.
. Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti iš 2025 m. savivaldybės biudžeto numatomas iki 50 tūkst. eurų (be pridėtinės vertės mokesčio) lėšų poreikis.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Vadovaujantis Lietuvos Respublikos korupcijos prevencijos įstatymu šiam sprendimo projektui antikorupcinis vertinimas nėra taikytinas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
. Pridedami dokumentai.
Nėra.

